Twee kritiek ná kragboks by universiteit ontplofArgieffoto: Netcare911 Twee mans is kritiek beseer nadat ŉ kragboks Sondag op die terrein van ŉ universiteit in Roodepoort, Johannesburg, ontplof het. Chris Botha, woordvoerder van Netcare 911, het gesê die mans het omstreeks 20:20 aan die kragboks gewerk toe die ontploffing plaasgevind het. “Een van die mans het 50% brandwonde opgedoen en die ander 20% brandwonde,” het Botha gesê. Die mans is op die toneel gestabiliseer. Die man wat die ergste gebrand het, is met ŉ helikopter na ŉ nabygeleë hospitaal geneem, terwyl die ander man met ŉ ambulans daarheen vervoer is vir verdere behandeling.